Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 401/13/5508	Ružomberok, 20.12.2013
EEČ : 2-42-162-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 15.10.2013 v čase od 00:00 hod do 02:00 hod v záhradnej chatke č. 4628 prerobenej na bývanie v záhradkárskej osade Mičinô v Ružomberku, pod vplyvom alkoholu potom ako poškodená XXXXX, nar. XXXXX, bytom XXXXX prišla do uvedenej chatky, kde spolu bývali po dobu cca 6 rokov, túto chytil za rameno pravej ruky a posotil ju smerom do kúpeľne, kde mala zbalené veci hlavne potraviny na výrobu cukrárskych výrobkov a so slovami „čo to má znamenať“ a nadávok do „píč, vyjebaných, skurvených“ jej dal facku, následne ona kričala aby prestal, pričom dostala ešte najmenej tri ďalšie facky otvorenou dlaňou na čo sa jej spustila krv z nosa, kde po tomto sa schúlila ku sprchovému kútu, chrbtom k nemu, najmenej štyrikrát ju udrel do zadnej časti krku, potom ju chytil za vlasy a stále jej ukazoval jej zbalené veci a následne ako čupela, ju asi štyrikrát kopol do oblasti predkolenia obidvoch nôh so slovami „mám nervy ja ťa tu zabijem“, následne jej dal znovu facku s tým, že dokedy sa ide ku nemu takto správať, potom prestal na chvíľu so svojím konaním, odišiel a o nejaký čas prišiel znovu s tým, že jej nadával a chcel vysvetlenie k tým zbaleným veciam, kde opätovne na ňu fyzicky zaútočil päsťami do zadnej časti krku a do oblasti brucha, pričom ju udrel celkovo asi desaťkrát, následkom úderov spadla v kúpeľni na zem a chcel ju kopnúť do brucha, ale ona mu nohu chytila a svojimi nohami sa ho snažila skopnúť na zem, kde on zakričal „ ty mňa ideš kopať? Ja ťa zabijem“ a následne ju chytil za vlasy a hodil na tie zabalené veci, ktoré sa potrhali a vysypali na zem, potom zabuchla pred ním dvere na kúpeľni pričom opäť bol chvíľu pokoj a keď chcela dvere otvoriť, opätovne ju fyzicky napadol tak, že ju sotil následkom čoho spadla na zem, on chytil do ruky drevenú tácku o rozmeroch asi 35 x 35 cm, ktorú používa pri pečení koláčov a touto sa na ňu zahnal opakovane asi osem až desaťkrát so slovami „zabijem ťa ty špina“ po kolenách a hlave, následne skončil s konaním a so slovami, ktoré opakoval, že „mi je jedno, či ma udáš a či ma zavrú, ja sa dostanem vonku a potom ťa zabijem“ odišiel spať, pričom jej spôsobil zranenia s ktorými vyhľadala lekárske ošetrenie a to viacpočetné pomliaždeniny na hlave, krku, hrudníku, brušnej stene a končatinách bez zistenej práceneschopnosti a obmedzenia obvyklého spôsobu života, čím u poškodenej XXXXX vzbudil dôvodnú obavu a teda sa inému vyhrážal smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu a čin spáchal na chránenej osobe.

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením povereného príslušníka OO PZ XXXXX sp. zn. ORP-721/OO-RK-2013 zo dňa 18.10.2013 bolo vznesené obvinenie XXXXX pre prečin nebezpečného vyhrážania podľa § 360 ods. 1, 2 písm. b) Trestného zákona, na tom skutkovom základe, že dňa 15.10.2013 v čase od 00:00 hod do 02:00 hod v záhradnej chatke č. 4628 prerobenej na bývanie v záhradkárskej osade Mičinô v Ružomberku, pod vplyvom alkoholu potom ako poškodená XXXXX, nar. XXXXX, bytom XXXXX prišla do uvedenej chatky, kde spolu bývali po dobu cca 6 rokov, túto chytil za rameno pravej ruky a posotil ju smerom do kúpeľne, kde mala zbalené veci hlavne potraviny na výrobu cukrárskych výrobkov a so slovami „čo to má znamenať“ a nadávok do „píč, vyjebaných, skurvených“ jej dal facku, následne ona kričala aby prestal, pričom dostala ešte najmenej tri ďalšie facky otvorenou dlaňou na čo sa jej spustila krv z nosa, kde po tomto sa schúlila ku sprchovému kútu, chrbtom k nemu, najmenej štyrikrát ju udrel do zadnej časti krku, potom ju chytil za vlasy a stále jej ukazoval jej zbalené veci a následne ako čupela, ju asi štyrikrát kopol do oblasti predkolenia obidvoch nôh so slovami „mám nervy ja ťa tu zabijem“, následne jej dal znovu facku s tým, že dokedy sa ide ku nemu takto správať, potom prestal na chvíľu so svojím konaním, odišiel a o nejaký čas prišiel znovu s tým, že jej nadával a chcel vysvetlenie k tým zbaleným veciam, kde opätovne na ňu fyzicky zaútočil päsťami do zadnej časti krku a do oblasti brucha, pričom ju udrel celkovo asi desaťkrát, následkom úderov spadla v kúpeľni na zem a chcel ju kopnúť do brucha, ale ona mu nohu chytila a svojimi nohami sa ho snažila skopnúť na zem, kde on zakričal „ ty mňa ideš kopať? Ja ťa zabijem“ a následne ju chytil za vlasy a hodil na tie zabalené veci, ktoré sa potrhali a vysypali na zem, potom zabuchla pred ním dvere na kúpeľni pričom opäť bol chvíľu pokoj a keď chcela dvere otvoriť, opätovne ju fyzicky napadol tak, že ju sotil následkom čoho spadla na zem, on chytil do ruky drevenú tácku o rozmeroch asi 35 x 35 cm, ktorú používa pri pečení koláčov a touto sa na ňu zahnal opakovane asi osem až desaťkrát so slovami „zabijem ťa ty špina“ po kolenách a hlave, následne skončil s konaním a so slovami, ktoré opakoval, že „mi je jedno, či ma udáš a či ma zavrú, ja sa dostanem vonku a potom ťa zabijem“ odišiel spať, pričom jej spôsobil zranenia s ktorými vyhľadala lekárske ošetrenie a to viacpočetné pomliaždeniny na hlave, krku, hrudníku, brušnej stene a končatinách bez zistenej práceneschopnosti a obmedzenia obvyklého spôsobu života, čím u poškodenej XXXXX vzbudil dôvodnú obavu a teda sa inému vyhrážal smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu a čin spáchal na chránenej osobe.

Po preskúmaní spisového materiálu som zistil nasledovný skutkový stav: 
           
Obvinený pri svojom výsluchu využil svoje právo a odmietol k veci vypovedať. 
          
Svedkyňa poškodená XXXXX využila svoje právo a odmietla k veci vypovedať s odôvodnením, že s obvineným žila 6 rokov ako druh a družka, obvinený sa jej ospravedlnil, vrátil jej všetky veci, čo u neho mala, stretla sa s ním, odvtedy sa správal normálne, chce už mať pokoj a jemu nechce zle.
          
Vyhodnotením dôkaznej situácie v súhrne aj jednotlivo možno v danom prípade konštatovať, že predovšetkým vzhľadom na vyjadrenie obvineného a poškodenej XXXXX, ktorí využili svoje právo a vo veci odmietli vypovedať, v konaní absentuje čo len jediný dôkaz preukazujúci skutočnosť, že obvinený sa dopustil konania uvedeného vo výroku tohto uznesenia,  je teda nepochybné, že sa predmetný skutok nestal.
          
Na základe týchto skutočností som preto rozhodol tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor